open-index/open-wikipedia-markdown huggingface dataset:
Γρηγόρης Ψαριανός

Ο **Γρηγόρης Ψαριανός** (Αθήνα, 2 Οκτωβρίου 1954) είναι Έλληνας δημοσιογράφος, ραδιοφωνικός παραγωγός,  στιχουργός και πρώην βουλευτής της Β΄ Αθηνών του Ελληνικού κοινοβουλίου εκλεγμένος με τον ΣΥ.ΡΙΖ.Α., με τη ΔΗΜ.ΑΡ. και με το Ποτάμι. Στις εκλογές του 2019 ήταν υποψήφιος με τη Νέα Δημοκρατία, αλλά δεν κατόρθωσε να εκλεγεί.

## Βιογραφία
Γεννήθηκε στο 1954 στην Αθήνα. Σπούδασε στην Ανωτάτη Βιομηχανική Σχολή Πειραιά, πτυχιούχος του μετέπειτα Πανεπιστημίου Πειραιά.

Εργάστηκε ως δημοσιογράφος και μουσικός παραγωγός για 25 χρόνια σε ραδιοφωνικούς σταθμούς όπως στον Αθήνα 9.84, τον Flash 961, τον ΚLIK fm, τον BEST 92,6, τον 941 Επικοινωνία, τον SevenX, τον ΑΝΤ1 και την Ε.Ρ.Τ..

Έχει ασχοληθεί με τα αθλητικά ως ιδρυτικό μέλος και πρόεδρος της εταιρίας λαϊκής βάσης φίλων της Α.Ε.Κ. «ΕΝΩΣΗ 1924». Διετέλεσε μέλος του Διοικητικού Συμβουλίου της Π.Α.Ε. Α.Ε.Κ., το 2005.

Διετέλεσε μέλος τού Γνωμοδοτικού Συμβουλίου του Φεστιβάλ Αθηνών και του Μεγάρου Μουσικής Θεσσαλονίκης.

## Πολιτική σταδιοδρομία
Υπήρξε ιδρυτικό μέλος της Ε.ΑΡ. και του Συνασπισμού το 1989, ενώ είχε δραστηριοποιηθεί από το 1972 στον παράνομο Ρήγα Φεραίο και στο Κ.Κ.Ε. Εσωτερικού, δίπλα στον Λεωνίδα Κύρκο και τον Μιχάλη Παπαγιαννάκη. Ιδρυτικό στέλεχος και βουλευτής του ΣΥ.ΡΙΖ.Α. και από το 2010 της ΔΗΜ.ΑΡ.. Μετά την διαγραφή του δραστηριοποιήθηκε με το Ποτάμι.  

Το 2006 εκλέχθηκε δημοτικός σύμβουλος στον Δήμο Αθηναίων με την παράταξη «Ανοιχτή Πόλη». Στις περιφερειακές εκλογές του 2010 ήταν επικεφαλής του συνδυασμού «Αττική Γη» και εκλέχθηκε περιφερειακός σύμβουλος στην Περιφέρεια Αττικής.

Εξελέγη βουλευτής Β΄ Αθηνών, στις εκλογές του 2007 και του 2009 με τον ΣΥ.ΡΙΖ.Α., του 2012 με τη Δημοκρατική Αριστερά και του 2015 με το Ποτάμι. Τον Ιανουάριο του 2019 με τον επίσης βουλευτή του κόμματος, Γιώργο Αμυρά, τάχθηκαν κατά της Συμφωνίας των Πρεσπών, διαφωνώντας με τη στάση του κόμματος για ψήφο κατά συνείδηση. Τελικά, ο Ψαριανός ψήφισε «παρών».

Τον Μάιο του 2019 ανακοίνωσε την υποψηφιότητά του στις βουλευτικές εκλογές του 2019 με τη Νέα Δημοκρατία στο Νότιο Τομέα της Β' εκλογικής περιφέρειας Αθηνών. Έλαβε 11.051 ψήφους και δεν εξελέγη βουλευτής. Αργότερα, διορίστηκε ως μετακλητός συνεργάτης στο γραφείο του πρώην αντιπροέδρου της κυβέρνησης, Παναγιώτη Πικραμμένου.

## Παραπομπές


## Εξωτερικοί σύνδεσμοι
* Προσωπική ιστοσελίδα

Κατηγορία:Βουλευτές εκλεγμένοι με τη Δημοκρατική Αριστερά
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές εκλεγμένοι με το Ποτάμι
Κατηγορία:Βουλευτές Β΄ Αθηνών
Κατηγορία:Πρόεδροι Περιφερειακών Παρατάξεων
Κατηγορία:Περιφερειακοί Σύμβουλοι ανά την Ελλάδα
5 Seconds of Summer

Οι 5 seconds of summer (συχνά αποκαλούμενοι ως 5SOS) είναι ένα Αυστραλιανό ποπ-ροκ συγκρότημα το οποίο δημιουργήθηκε στο Σίδνεϋ, το 2011. 

## Ιστορία
Ξεκίνησαν ως διάσημοι youtubers, που δημοσίευαν διασκευές τραγουδιών διάφορων καλλιτεχνών, στο κανάλι τους στο διάστημα 2011 έως τις αρχές του 2012. Η φήμη τους αυξήθηκε δραστικά σε παγκόσμιο επίπεδο, όταν συμμετείχαν στην παγκόσμια περιοδεία "Take me Home tour" των One Direction.

## Είδος μουσικής
Πολλοι τους θεωρουν από τα Μ.Μ.Ε. boy-band, ενώ τα μέλη του αλλ και οι οπαδοι αρνούνται αυτόν το χαρακτηρισμό για τη μουσική τους, αφού παίζουν μόνοι τους μουσικά όργανα και γράφουν οι ίδιοι τα τραγούδια τους.

## Περιοδείες και άλμπουμ
thumb|Το συγκρότημα σε εμφάνιση του.
Το 2014, οι 5SOS κυκλοφόρησαν ένα από τα πιο επιτυχημένα τους τραγούδια, με όνομα "She looks so perfect" το οποίο έγινε από τα πρώτα charts στην Αυστραλία, τη Νέα Ζηλανδία, την Ιρλανδία και τη Μεγάλη Βρετανία. Ακολούθησε το πρώτο τους άλμπουμ με όνομα "5 seconds of summer" που κυκλοφόρησε τον Ιούνιο του 2014, που έγινε No.1 σε 11 χώρες και έπειτα η πρώτη παγκόσμια περιοδεία τους εν ονόματι "Rock Out With Your Socks Out". Το συγκρότημα κυκλοφόρησε το δεύτερο άλμπουμ τους "Sounds Good Feels Good".  τον Οκτώβριο του 2015 και στη συνέχεια στην κυκλοφορία της ταινίας τους "How did we end up here". Ακολούθησε μια ακόμη περιοδεία, ονόματι "Sounds live, feels live." και μετά από ένα διάλειμμα, κυκλοφόρησε το τρίτο τους album, "Youngblood" στις 15 Ιουνίου 2018, το οποίο ήταν επίσης No.1 σε πολλές χώρες και ήταν επίσης από τα πιο επιτυχημένα album της χρονιάς, περνώντας το album της Beyoncé και του Jay Z στα charts. Στη συνέχεια ανακοινώθηκε και μια ακόμη περιοδεία, "Meet You There Tour".

## Δισκογραφική εταιρία
Δημιούργησαν τη δική τους δισκογραφική εταιρία "Hi or Hey Records" , στις 27 Ιανουαρίου του 2014. Το όνομα αυτό προέκυψε από ψηφοφορία μεταξύ των φανς στο Twitter. Στις 24 Μαρτίου του 2015, η "Hi or Hey Records" υπέγραψε με το rock συγκρότημα Hey Violet.

## Τα μέλη του συγκροτήματος
Το συγκρότημα αποτελείται από τέσσερα μέλη.
* **Luke R. Hemmings** 

o Luke Robert Hemmings (Λουκ Ρόμπερτ Χέμινγκς) είναι ο βασικός τραγουδιστής και ο ρυθμικός κιθαρίστας του συγκροτήματος. Παίζει επίσης πιάνο στις live εμφανίσεις. Γεννήθηκε στις 16 Ιουλίου του 1996 (24 χρονών)
* **Calum Τ. Hood**

o Calum Thomas Hood (Κάλουμ Τόμας Χουντ) χειρίζεται το μπάσο στο συγκρότημα καθώς επίσης τα φωνητικά στο συγκρότημα. Στις live εμφανίσεις χειρίζεται τα πλήκτρα. Γεννήθηκε στις 25 Ιανουαρίου του 1996 (24 χρονών).
* **Michael G. Clifford**

ο Michael Gordon Clifford (Μάικλ Γκόρντον Κλίφφορντ) είναι ο βασικός κιθαρίστας και κάνει επίσης τα φωνητικά. Στις live εμφανίσεις τους, κάποιες φορές παίζει πιάνο. Γεννήθηκε στις 20 Νοεμβρίου του 1995 (25 χρονών).
* **Ashton F. Irwin**

o Ashton Flethcher Irwin (Άστον Φλέτσερ Έργουιν) είναι ο ντράμερ στη μπάντα και κάνει επίσης τα φωνητικά.Γεννήθηκε στις 7 Ιουλίου του 1994 (26 χρονών).

## Παραπομπές


## Εξωτερικοί σύνδεσμοι
* 

Κατηγορία:Αυστραλιανά μουσικά συγκροτήματα
Κατηγορία:Pop rock συγκροτήματα
Άδωνις Α. Κύρου

Ο **Άδωνις Κύρου** (18 Οκτωβρίου 1923 - 4 Νοεμβρίου 1985) ήταν Έλληνας σκηνοθέτης, συγγραφέας, σεναριογράφος, κριτικός και θεωρητικός του κινηματογράφου. Θεωρείται, παγκόσμια, ο σπουδαιότερος μελετητής και θεωρητικός του υπερρεαλισμού στον κινηματογράφο. 

## Βιογραφία

Γεννήθηκε το 1923 στην Αθήνα. Σε νεαρή ηλικία συμμετείχε στο λαϊκό κίνημα της εποχής, ενώ στην κατοχή ανέπτυξε αντιστασιακή δράση στον ΕΛΑΣ σπουδάζουσας. Θεωρήθηκε o ηθικός αυτουργός της δολοφονίας του Κίτσου Μαλτέζου της δεξιάς αντιστασιακής οργάνωσης Ρ.Α.Ν. με αποτέλεσμα να οργανωθεί απόπειρα δολοφονίας του ως αντίποινα. Τραυματίστηκε και διασώθηκε από προσωπική παρέμβαση του Ιωάννη Ράλλη. Mετά την δολοφονία κατέφυγε με δικά του μέσα στο Παρίσι. Λανθασμένα έχει επικρατήσει η εντύπωση ότι υπήρξε επιβάτης του Ματαρόα. Ήλθε στην Ελλάδα αφού είχε παραγραφεί το αδίκημα για τον φόνο του Κίτσου Μαλτέζου. Εδώ γύρισε και το περίφημο *[[Το μπλόκο|Μπλόκο]]*, για το οποίο τμήθηκε με ειδική μνεία στο 6ο φεστιβάλ Θεσσαλονίκης (1965).****** Πέθανε στο Παρίσι στις 14/11/1985. Οι αριστερές του πεποιθήσεις τον ώθησαν στο να ενταχθεί για ένα μικρό διάστημα στο Κομμουνιστικό Κόμμα Ελλάδας, από το οποίο διαγράφηκε σύντομα, μαζί με τον Κώστα Παπαϊωάννου και τη Μιμίκα Κρανάκη. 

Μεταπολεμικά, πραγματοποίησε σπουδές στη λογοτεχνία και τη δημοσιογραφία, ενώ ταυτόχρονα έγραφε με ψευδώνυμο σε εφημερίδες σχετικά με διάφορα πολιτιστικά νέα. Συνδέθηκε με αρκετούς σπουδαίους υπερρεαλιστές των τεχνών, όπως ο Αντρέ Μπρετόν. Έχει γράψει 9 βιβλία, μεταξύ των οποίων το εμβληματικό *[[Ο σουρρεαλισμός στον κινηματογράφο]]*.

## Παραπομπές


Κατηγορία:Έλληνες σκηνοθέτες
Κατηγορία:Έλληνες συγγραφείς του 20ού αιώνα
Κατηγορία:Έλληνες σεναριογράφοι
Κατηγορία:Μέλη του ΕΛΑΣ
Κατηγορία:Γάλλοι σκηνοθέτες κινηματογράφου
Τζουζέπε Ταρτίνι

Ο **Τζουζέπε Ταρτίνι**  (ιταλ. Giuseppe Tartini, 8 Απριλίου 1692 – 26 Φεβρουαρίου 1770) ήταν Ιταλός συνθέτης και βιολονίστας της εποχής του μπαρόκ.

## Βιογραφία
Γεννήθηκε στην Πιράν της χερσονήσου της Ίστρια της Δημοκρατίας της Βενετίας.

Φαίνεται ότι οι γονείς του τον προόριζαν να γίνει Φραγκισκανός μοναχός και με αυτόν τον τρόπο έλαβε μουσική εκπαίδευση. Σπούδασε νομικά στο Πανεπιστήμιο της Πάντουα, όπου έγινε ικανός ξιφομάχος. Έπειτα από το θάνατο του πατέρα του το 1710, παντρεύτηκε την Ελιζαμπέτα Πρεμαζόρε, η οποία ήταν ευνοουμένη του καρδιναλίου Τζόρτζιο Κορνάρ, ο οποίος κατηγόρησε τον Ταρτίνι για απαγωγή (είχαν μεγάλη διαφορά ηλικίας). Ως αποτέλεσμα, ο Ταρτίνι κατέφυγε στο μοναστήρι του Αγίου Φραγκίσκου της Ασίζης, όπου
επιδόθηκε στο βιολί.

Το 1721 διορίστηκε διευθυντής ορχήστρας (Maestro di Cappella) στη βασιλική του Αγίου Αντωνίου στην Πάντουα. Κατά τη διάρκεια της εκεί παραμονής του, γνωρίστηκε και έγιναν φίλοι με τον επίσης συνθέτη Φραντσέσκο Βαλότι.

Ο Ταρτίνι ήταν ο πρώτος γνωστός ιδιοκτήτης ενός βιολιού που κατασκευάστηκε από τον Αντόνιο Στραντιβάρι το 1715. Το 1726 άνοιξε τη δική του σχολή βιολιού.

## Έργα
Σήμερα το γνωστότερο έργο του Ταρτίνι είναι η "σονάτα του διαβόλου". Έγραψε περί τα 135 κονσέρτα για βιολί και σονάτες για το ίδιο μουσικό όργανο. Έγραψε επίσης θρησκευτικά έργα, όπως τον 51ο ψαλμό (Miserere, 1739-41) και ένα Stabat Mater,που συνέθεσε το 1769. Συνέθεσε επίσης τρεις σονάτες και μία συμφωνία σε λα. Η μουσική του παρουσιάζει προβλήματα στους λόγιους της μουσικής και στους ερευνητές, επειδή ο ίδιος δεν χρονολόγησε ποτέ τα χειρόγραφά του.

Συνολικά 62 χειρόγραφα με μουσική του Ταρτίνι βρίσκονται σήμερα στην κοινοτική βιβλιοθήκη Λουτσιάνο Μπενινκάζα , στην Ανκόνα.

Ο Ταρτίνι ήταν επίσης θεωρητικός της μουσικής.

## Παραπομπές


## Εξωτερικοί σύνδεσμοι
* 
* NNDB
* Σελίδα για τον Ταρτίνι με επιλεγμένη δισκογραφία 
* Tartini, a computer program that uses combination tones for pitch recognition
* L'Arte dell'Arco 
* Giuseppe Tartini Statue – Microsoft Photosynth 
* Giuseppe Tartini – Prominent Istrians at istrianet.org

Κατηγορία:Ιταλοί συνθέτες
Κατηγορία:Συνθέτες του Μπαρόκ
Ανδρέας Καραγκούνης

Ο **Ανδρέας Καραγκούνης** (Βόνιτσα, Μάρτιος 1943  - Αθήνα, 26 Φεβρουαρίου 2012), του Βελισάριου, ήταν Έλληνας γιατρός και πολιτικός, που διετέλεσε βουλευτής Αιτωλοακαρνανίας και υφυπουργός.

## Βιογραφία
Γεννήθηκε στη Βόνιτσα και έκανε ιατρικές σπουδές στο Πανεπιστήμιο Αθηνών. Τη δεκαετία του '80 ανέλαβε διευθυντής του Παθολογικού τμήματος του Γενικού Νοσοκομείου Αγρινίου και αρκετές δεκαετίες αργότερα του Σισμανόγλειου Νοσοκομείου των Αθηνών. Ήταν επίσης ιδρυτικό μέλος της Ένωσης Ιατρών Νοσοκομείων Αθηνών - Πειραιώς (ΕΙΝΑΠ) και νωρίτερα επικεφαλής του επιστημονικού συμβουλίου του νοσοκομείου Αγρινίου.

Παντρεύτηκε την Παναγιώτα Χριστοδούλου και απέκτησαν 5 γιους.

## Πολιτική σταδιοδρομία
Ο Ανδρέας Καραγκούνης έγινε μέλος της νεολαίας της ΕΡΕ προδικτατορικά και μεταπολιτευτικά της ΟΝΝΕΔ.
Εξελέγη βουλευτής για πρώτη φορά στις εκλογές του Ιουνίου του 1989 με το κόμμα της Νέας Δημοκρατίας. Επανεξελέγη στις εκλογές που διεξήχθησαν τον Νοέμβριο της ίδιας χρονιάς και σε εκείνες του 1990.  Στις 3 Δεκεμβρίου 1992 διορίστηκε υφυπουργός Γεωργίας, θέση στην οποία παρέμεινε ως τις 12 Οκτωβρίου 1993. Επανεξελέγη με τη Νέα Δημοκρατία (έχοντας περάσει και από τη ΔΗΑΝΑ) στις εκλογές του 1993, 1996 και του 2004.

Απεβίωσε στην Αθήνα το 2012, έπειτα από έμφραγμα του μυοκαρδίου και η κηδεία του έγινε στη γενέτειρά του, Βόνιτσα, από τον ιερό ναό του Αγίου Σπυρίδωνα, χοροστατούντος του Μητροπολίτη Αιτωλίας και Ακαρνανίας Κοσμά.

Γιος του είναι και ο Κωνσταντίνος Καραγκούνης, επίσης βουλευτής (από το 2009) και εκπρόσωπος Τύπου της Νέας Δημοκρατίας.

## Παραπομπές


Κατηγορία:Έλληνες παθολόγοι
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Γεωργίας
Βομβιστικές επιθέσεις στη Μαδρίτη

Στη Μαδρίτη έχουν σημειωθεί οι εξής βομβιστικές επιθέσεις:

* Βομβιστική επίθεση στην καφετέρια Ρολάντο το 1974
* Βομβιστικές επιθέσεις στη Μαδρίτη το 1979
* Βομβιστική επίθεση στο εστιατόριο Ελ Ντεσκάνσο το 1985
* Βομβιστική επίθεση στην πλατεία República Dominicana το 1986
* Βομβιστικές επιθέσεις στη Μαδρίτη το 1993
* Βομβιστική επίθεση στο Βαγιέκας το 1995
* Βομβιστικές επιθέσεις στη Μαδρίτη το 2004
* Βομβιστική επίθεση στο αεροδρόμιο Μπαράχας το 2006
Ιππόδρομος του Αμαστριανού

Ο **Ιππόδρομος του Αμαστριανού** ήταν ένας από τους μικρότερους ιπποδρόμους που είχε η Βυζαντινή Κωνσταντινούπολη στους οποίους διεξάγονταν ιπποδρομίες και αρματοδρομίες. Ο ιππόδρομος βρισκόταν σε άγνωστη σημερα θέση, στο Φόρο του Αμαστριανού, εκεί που ήταν και η αγορά αλόγων, όπου οφείλει και το όνομα του.

Κατασκευάστηκε από τον αυτοκράτορα Θεοδοσίο Α΄΄τον 4ο αιώνα, αλλά γκρεμίστηκε από την αυτοκράτειρα Ειρήνη τον 8ο αιώνα για να κατασκευαστούν στη θέση του το Παλάτι του Ελευθερίου.

## Παραπομπές


## Πηγές
* Γιατσής Σωτήριος (1988, Αριστοτέλειο Πανεπιστήμιο Θεσσαλονίκης (ΑΠΘ)), ''Το θέαμα του ιπποδρόμου και οι σωματικές ασκήσεις στο Βυζάντιο''

Κατηγορία:Χώροι δημοσίων θεαμάτων της Βυζαντινής Κωνσταντινούπολης
Κατηγορία:Αθλητισμός στη Βυζαντινή Αυτοκρατορία
Στήλη του Κωνσταντίνου Ζ´

μικρογραφία|Η στήλη του Κωνσταντίνου Ζ´
Η **στήλη του Κωνσταντίνου Ζ´** ή ο **κτιστός οβελίσκος**, βρίσκεται κοντά στην στήλη του Τρικάρηνου Όφι στη νότια πλευρά του Ιπποδρόμου στην Κωνσταντινούπολη. Είναι άγνωστο το πότε χτίστηκε αρχικά, ωστόσο πήρε την ονομασία της από τον αυτοκράτορα Κωνσταντίνο Ζ´ τον Πορφυρογέννητο ο οποίος παρήγγειλε την επιδιόρθωση της κατά τον 10 αιώνα.

## Ιστορία
Έχει ύψος 32 μέτρων και αποτελείται από λαξευμένες πέτρες τοποθετημένες ώστε να σχηματίζουν την στήλη. Κατά τον 10ο αιώνα αναφέρεται πως το εξωτερικό των πετρών ήταν διακοσμημένο με επιχρυσωμένες πλάκες οι οποίες απεικόνιζαν τις νίκες του Βασιλείου Α´ κατά των Αράβων, καθώς και πως υπήρχε και μια σφαιροειδής κατασκευή στην κορυφή της στήλης. Ωστόσο οι επιχρυσωμένες διακοσμήσεις και η σφαίρα κλάπηκαν από τους σταυροφόρους της Δ´ σταυροφορίας κατά την άλωση της Κωνσταντινούπολης το 1204.

Κατά την Οθωμανική περίοδο συνηθιζόταν οι νεαροί Γενίτσαροι να σκαρφαλώνουν επί της στήλης χρησιμοποιώντας τα κενά ανάμεσα στις πέτρες ως δείγμα της τόλμης και των ικανοτήτων τους, κάτι όμως που οδήγησε σε περαιτέρω φθορά του μνημείου.

Το μνημείο αναπαραστήθηκε στο πίσω μέρος του χαρτονομίσματος των 500 λιρών της Τουρκίας την περίοδο 1953–1976.

## Παραπομπές


## Εξωτερικοί σύνδεσμοι

## Δείτε επίσης
* Στήλες της βυζαντινής Κωνσταντινούπολης

Κατηγορία:Μνημειακές στήλες στην Κωνσταντινούπολη
Τετάρτη 04:45

Το ***Τετάρτη 04:45*** είναι ελληνική αστυνομική-δραματική ταινία του 2015, σε σκηνοθεσία και σενάριο του Αλέξη Αλεξίου. Πρωταγωνιστούν οι Στέλιος Μάινας, Δημήτρης Τζουμάκης και Αδάμ Μπουσδούκος. Το *Τετάρτη 04:45* χαρακτηρίζεται από αναφορές στο κινηματογραφικό είδος του φιλμ νουάρ.

## Υπόθεση

Η πλοκή εκτυλίσσεται το 2010, δηλαδή στην αρχή της ελληνικής οικονομικής κρίσης. Ο Στέλιος (Στέλιος Μάινας), παντρεμένος με δύο παιδιά και ερωμένη, είναι ιδιοκτήτης μαγαζιού τζαζ μουσικής και χρεωμένος στους τοκογλύφους. Έχει μόνο 32 ώρες για να αποπληρώσει τα χρέη του. Επίσης, προσπαθεί να διατηρήσει τις ισορροπίες στην οικογένειά του, καθώς πλησιάζουν τα Χριστούγεννα και αυτός είναι απών. Μέσα σε αυτές τις 32 ώρες, ο Στέλιος θα πρέπει να καλύψει τις οφειλές του, να διορθώσει τα λάθη του παρελθόντος και να περισώσει την τιμή του. 

## Διανομή

## Βραβεία/Διακρίσεις
Η ταινία απέσπασε το βραβείο των Ελλήνων κριτικών στο 56ο Φεστιβάλ Θεσσαλονίκης. Επίσης, συμμετείχε στο διαγωνιστικό τμήμα του Tribeca Film Festival της Νέας Υόρκης. Στην 7η τελετή απονομής των βραβείων της Ελληνικής Ακαδημίας Κινηματογράφου που έλαβε χώρα στις 28 Μαρτίου 2016, η ταινία απέσπασε εννέα βραβεία, μεταξύ των οποίων αυτό της Καλύτερης Ταινίας, της Σκηνοθεσίας και του Α' Ανδρικού Ρόλου.

## Παραπομπές


Κατηγορία:Ελληνικές ταινίες της δεκαετίας 2010
Κατηγορία:Ταινίες του 2015
Κατηγορία:Ελληνικές αστυνομικές ταινίες
Κατηγορία:Ελληνικές δραματικές ταινίες
Κατηγορία:Ελληνικές θρίλερ ταινίες
Κατηγορία:Νεο-νουάρ ταινίες
Κατηγορία:Ελληνόφωνες ταινίες
Κατηγορία:Γερμανόφωνες ταινίες
Κατηγορία:Ρουμανόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Ελληνικού Κέντρου Κινηματογράφου
Αντώνιος Γαλανάκης

Ο **Αντώνιος Π. Γαλανάκης** (Καστέλλι Πεδιάδας Ηρακλείου, 1888 - ;) ήταν Έλληνας δικηγόρος και πολιτικός. Υπηρέτησε πολλές φορές ως βουλευτής στην εκλογική περιφέρεια Ηρακλείου.

## Βιογραφία
Γεννήθηκε το 1888. Ακολούθησε νομικές σπουδές στο Πανεπιστήμιο Αθηνών.. Άσκησε το δικηγορικό λειτούργημα.

Εξελέγη για πρώτη φορά βουλευτής Ηρακλείου το 1920. Επανεξελέγη στις εκλογές του 1926, του 1928, του 1932 και του 1933 (στις 3 τελευταίες εκλογικές αναμετρήσεις εξελέγη με το Κόμμα Φιλελευθέρων.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το κόμμα των Φιλελευθέρων
Πυρκαγιές στον Νομό Καβάλας (1985)

Οι **πυρκαγιές στον Νομό Καβάλας** το 1985 θεωρούνται μεταξύ των πιο καταστροφικών γεγονότων στην ιστορία του νομού. Η αρχή έγινε στις 12 Αυγούστου 1985 κοντά στο Παληό. Στην περιοχή της Καβάλας και συγκεκριμένα στα ανατολικά, πολλές πηγές αναφέρουν πως η έναρξη έγινε είτε στο Χαλκερό στον ΧΥΤΑ από αναζωπύρωση έξι εστιών. Το μέτωπο κατευθύνεται προς τον Άγιο Τρύφωνα και το Περιγιάλι ενώ μικρότερο προς την Άσπρη Άμμο όπου οδηγεί στην εκκένωση αποθήκης πυρομαχικών 5.800 κιλών εκρηκτικών και συνεχίζοντας προς το κάμπινγκ *Ειρήνη* ενώ μία εστία κατευθύνθηκε προς την Άνω Λεύκη καίγοντας επτά σπίτια.

Λιγότερες πηγές αναφέρουν ότι ξεκίνησε είτε στην Λεύκη, είτε από τα βορειοδυτικά, μεταξύ των περιοχών τους Χαλκερού και της Παλαιάς Καβάλας, όπου οι δασικές εκτάσεις ήταν πολύ μεγάλες. Σε ανύποπτο χρόνο προς τα ξημερώματα της 15 Αυγούστου η φωτιά φθάνε προς την περιοχή της Δεξαμενής και του Αγίου Σίλα με το, εν ενεργεία ακόμη τότε, Σανατόριο να εκκενώνεται. Στις 22:20 ο υποσταθμός της ΔΕΗ στην περιοχή του Περιγιαλίου υπέστη βαριά βλάβη με αποτέλεσμα ολόκληρη η πόλη να μείνει χωρίς ρεύμα και αμέσως να κηρύσσεται σε κατάσταση εκτάκτου ανάγκης. Μέσα στην ημέρα ξεσπούν ταυτόχρονα εστίες στον Άγιο Ανδρέα, στη Λιμνιά και στο Ελαφοχώρι. Κάηκαν ελαιόδεντρα, πεύκα και θάμνοι συνολικά 10.000 στρεμμάτων τεχνητού δάσους, που είχαν δημιουργηθεί κατά τη δεκαετία του 1910 και ολοκληρώθηκαν το 1980. Αμέσως επιστρατεύονται τέσσερα πυροσβεστικά αεροσκάφη και εκατόν πενήντα εθελοντές από την Ελευθερούπολη.

Ο Τύπος της εποχής αναφέρει ότι στις 15 Αυγούστου οι κάτοικοι είχαν εγκαταλείψει την πόλη, ενώ οι σειρήνες στο Δημαρχείο είχαν ηχήσει για πρώτη φορά μετά τον Β' Παγκόσμιο Πόλεμο. Πέραν τούτου, η φωτιά στη Θάσο είχε επίσης οδηγήσει 20.000 τουρίστες και 7.000 μόνιμους κατοίκους να μεταφερθούν ακτοπλοϊκώς στην Καβάλα, ενώ επίσης 200 τουρίστες αποπειράθηκαν να κολυμπήσουν στην Καβάλα, μη γνωρίζοντας ότι η απόσταση ήταν 17 μίλια. Τελικά περισυνελέγησαν από σκάφη.

Στις 14 Αυγούστου ξεσπά πυρκαγιά στο νότιο τμήμα της Θάσου, στα Κοίνυρα. Γρήγορα η πυρκαγιά, λόγω των θυελλωδών ανέμων που έπνεαν, κατευθυ΄νθηκε προς την Σκάλα Ποταμιάς, την Σκάλα Παναγίας, τον Ποτό, το Πευκάρι, τα Λιμενάρια και τις Μαριές. Συνολικά αποτεφρώθηκαν όπου118.000 στρέμματα δασικής έκτασης και θάμνων, ενώ υπήρξαν και πέντε θύματα με δύο αγνοουμένους. Κάηκαν επίσης 2000 κυψέλες, 1800 αιγοπρόβατα και πάνω από εκατό κατοικίες.

## Κινητοποίηση
Σύμφωνα με πηγές, υπήρξε κινητοποίηση από την τοπική διοίκηση και από τους πολίτες για τη μερική αναδάσωση του τόπου, καλύπτοντας από τα 100.000 μονάχα τα 24.420 στρέμματα, αφήνοντας τη φύση να συνεχίσει το έργο της. Μέχρι σήμερα, όλοι οι τόποι που επλήγησαν τότε στην Καβάλα, έχουν επανέλθει σε φυσιολογικούς ρυθμούς του 1985, επιτρέποντας έτσι την επιστροφή της χλωρίδας και πανίδας.

## Υλικό
* Ήλιος χάθηκε", αφιέρωμα στο γεγονός (2007)

## Παραπομπές


Κατηγορία:Πυρκαγιές στην Ελλάδα
Κατηγορία:Περιφερειακή ενότητα Καβάλας
Γλυκάνισο (αποσαφήνιση)

Η λέξη **Γλυκάνισο** μπορεί να αναφέρεται:

* Γλυκάνισο *(Pimpinella anisum)*, φυτό.
* Γλυκάνισο, αναφερόμενο σε σειρά αρωματικών σκευασμάτων που περιέχουν ανισόλη ή και παράγωγα αυτής.
* Αστεροειδή γλυκάνισος.
Δημοσθένης Γούλας

Ο **Δημοσθένης Γ. Γούλας** (15 Δεκεμβρίου 1916 – 1 Ιουλίου 1990) ήταν Έλληνας πολιτικός και λογοτέχνης. Διετέλεσε νομάρχης σε διάφορες περιοχές της Ελλάδας.

## Πρώτα χρόνια και σπουδές
Γεννήθηκε στην Γρανίτσα Ευρυτανίας το 1916 και σπούδασε νομικά στο Πανεπιστήμιο των Αθηνών, όπως και πολιτικές επιστήμες στο Πάντειο Πανεπιστήμιο. Μετεκπαιδεύτηκε στις ΗΠΑ με υποτροφία των Ηνωμένων Εθνών. 

Ήταν παντρεμένος με την Ισμήνη Ποτηροπούλου.

## Πολιτική καριέρα
Σύντομα ανέλαβε διάφορες πολιτικές θέσεις και δίδαξε σε σχολές της Αστυνομίας Πόλεων και αλλού, Υπήρξε αντιπρόεδρος του Ανωτάτου Συμβουλίου Δημοσίων Υπηρεσιών (ΑΣΔΥ). Διορίστηκε Νομάρχης Χαλκιδικής από τον Φεβρουάριο του 1956 ως τον Ιούλιο του 1959. Έπειτα μετατέθηκε στη Φθιώτιδα (1959) και στη συνέχεια στην Αρκαδία (1962-64) και στην Εύβοια (1964).

## Συγγραφικό έργο
Ο Δημοσθένης Γούλας ανέπτυξε συγγραφικό έργο και μερικά από τα έργα του είναι "Οι χωριανοί μου" (1955),  "Το Άγιον Όρος και η Χαλκιδική" και "Η Ευρυτανία και τα προβλήματά της".

Πέθανε το καλοκαίρι του 1990 σε ηλικία 74 ετών και κηδεύτηκε στις 2 Ιουλίου, από το ναό Αγίας Παρασκευής Αττικής. Η ταφή του έγινε στη γενέτειρά του, στις 3 Ιουλίου.

## Επιλεγμένα έργα
*"Η Ευρυτανία και τα προβλήματά της" (Αθήνα 1946)
*"Οι χωριανοί μου" (Αθήνα 1955)
*"Το Άγιον Όρος και η Χαλκιδική" (1963)
*"Προσκύνημα στη Ρούμελη" (Αθήνα 1976)
*"Αντιχάρισμα στην τιμημένη Αρκαδική Γη" (Αθήνα 1980)
*"Γεώργιος Καφαντάρης" (1982)

## Παραπομπές


## Εξωτερικοί σύνδεσμοι
*Βιογραφικό του Δημοσθένη Γ. Γούλα στον ιστότοπο "Εν Γρανίτση"

Κατηγορία:Έλληνες συγγραφείς του 20ού αιώνα
Κατηγορία:Νομάρχες Αρκαδίας
Κατηγορία:Νομάρχες Ευβοίας
Κατηγορία:Νομάρχες Φθιώτιδας
Κατηγορία:Νομάρχες Χαλκιδικής
Νικόλαος Καλέλης

Ο **Νικόλαος Καλέλης** ήταν Έλληνας βουλευτής και υπουργός.

## Βιογραφία
Εξελέγη βουλευτής Άρτης στις εκλογές του 1920 και επανεξελέγη το 1923. 
Ως πληρεξούσιος έλαβε μέρος στην επιτροπή που είχε συσταθεί με σκοπό την εκπόνηση ενός νέου συντάγματος.
Από τις 17 Μαρτίου 1945 (στην κυβέρνηση Πλαστήρα ως τις 25 Απριλίου 1945 (στην κυβέρνηση Πέτρου Βούλγαρη) ήταν υφυπουργός (λίγο μετά υπουργός) Γενικός Διοικητής Ηπείρου.

## Παραπομπές


Κατηγορία:Βουλευτές Άρτας
Κατηγορία:Έλληνες υπουργοί Γενικοί Διοικητές Ηπείρου
Κατηγορία:Έλληνες υφυπουργοί Γενικοί Διοικητές Ηπείρου
Κόκκινο χαλί

[thumb|right|Ο πρώην [Πρόεδρος των Ηνωμένων Πολιτειών Μπαράκ Ομπάμα βγαίνει από το επίσημο προεδρικό αεροσκάφος **Air Force One**, πάνω σε κόκκινο χαλί, σε φωτογραφία του 2009.]]

Το **κόκκινο χαλί** χρησιμοποιείται για να υποδεχτεί κυβερνήτες χωρών ή, γενικότερα, προσωπικότητες που θεωρούνται σημαντικές και VIP, σε επίσημες τελετές.

## Ιστορία

Η αρχαιότερη γνωστή αναφορά χρήσης κόκκινου χαλιού, γίνεται στην τραγωδία Αγαμέμνων του Αισχύλου (458 π.Χ.), όπου η Κλυταιμνήστρα δίνει εντολή να στρωθεί κόκκινο χαλί προς τιμήν του συζύγου της Αγαμέμνονα, ο οποίος επιστρέφει νικητής από την Τροία.
 

Ο Αγαμέμνονας αν και γνωρίζει ότι η πράξη αυτή αποτελεί ύβρη για του θεούς, πείθεται από την Κλυταιμνήστρα να βαδίσει πάνω στο πορφυρό χαλί, αγνοώντας ότι οδηγείται στο θάνατο.

## Συμβολισμός

Το κόκκινο χαλί συμβολίζει τη δύναμη και τον πλούτο και η τοποθέτησή του παραπέμπει σε μεγαλοπρεπή υποδοχή.

## Σύγχρονη εποχή

Στην σύγχρονη εποχή το κόκκινο χαλί έχει συνδεθεί και με την τελετή απονομής των βραβείων Όσκαρ. Οι διάσημοι που εμφανίζονται εκεί, ποζάρουν και φωτογραφίζονται φορώντας δημιουργίες γνωστών οίκων μόδας.

## Παραπομπές


Κατηγορία:Ταπητουργία
Κάπου σε ξέρω

***Κάπου Σε Ξέρω*** είναι ο τίτλος μιας ελληνικής μαύρης κωμικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τη σεζόν 2001-2002. Το σενάριο υπέγραψαν η Σάρα Γανωτή με τον Νίκο Σταυρακούδη, ενώ τη σκηνοθεσία ανέλαβε η Πηνελόπη Κροντηροπούλου. Η προσέγγιση του ζητήματος της επέμβασης επαναπροσδιορισμού φύλου που πραγματεύεται η σειρά γίνεται μέσω κωμικών καταστάσεων, καθώς αποτέλεσε θέμα ζήτησης κατά τη περίοδο της προβολής της από τα μέσα μαζικής ενημέρωσης της εποχής. Τους δύο πρωταγωνιστικούς ρόλους της σειράς ερμηνεύουν η Μαρία Καβογιάννη και η Καίτη Κωνσταντίνου, μετά τη τηλεοπτική τους συνύπαρξη στα Εγκλήματα.

## Επισκόπηση σειράς

## Υπόθεση
Ο Κώστας Καρλάτος (Νίκος Νίκας) είναι φιλόλογος και παντρεμένος με τη πρώην τηλεπαρουσιάστρια και νυν βουλευτή, Ρένα Αναστασοπούλου - Καρλάτου (Μαρία Καβογιάννη), με την οποία έχουν μια κόρη στην εφηβεία, την Αναστασία (Αιμιλία Βασιλακάκη). Μια μέρα ο Κώστας εξαφανίζεται και η οικογένεια του αναζητούν τα ίχνη του. Ωστόσο, ο Κώστας έχει ταξιδέψει στο Άμστερνταμ όπου έχει προβεί σε επέμβαση επαναπροσδιορισμού φύλου έχοντας πλέον νέα ταυτότητα ως Λιλίκα Γεωργίου (Καίτη Κωνσταντίνου). Η Λιλίκα συναντάει τυχαία τη Ρένα, με την οποία τελικά γίνονται κολλητές φίλες χωρίς ωστόσο να της αποκαλύψει τη πραγματική της ταυτότητα. Οι μόνοι που αρχικά γνωρίζουν για την επέμβαση και τη πραγματική ταυτότητα της Λιλίκας είναι ο κολλητός φίλος της, Πέτρος (Νίκος Σταυρακούδης), άνεργος ηθοποιός, και η αδερφή της, Αγγέλα (Σάρα Γανωτή). Η Λιλίκα μπαίνει για τα καλά στο παλιό της σπίτι και τη παλιά της ζωή προσπαθώντας να αποκαλύψει στους ανθρώπους που αγαπά για την αλλαγή στη ζωή της.

## Διανομή

## Επεισόδια

* Προβάλλονταν κάθε Πέμπτη στις 21:00 (επεισόδια 1-4) και κάθε Δευτέρα στις 21:00 (επεισόδια 5-18).
* Τα τελευταία δύο επεισόδια προβλήθηκαν μαζί, Σάββατο στις 22:00.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Κατηγορία:Τηλεοπτικές σειρές συσχετιζόμενες με ΛΟΑΤ
Φόρος του Κωνσταντίνου

[thumb|Η [στήλη του Κωνσταντίνου Α´ βρισκόταν στο κέντρο του φόρου]]
Ο **φόρος του Κωνσταντίνου** (λατινικά: *Forum Constantini*) ή το **φόρο του Κωνσταντίνου**, ήταν πλατεία η οποία δημιουργήθηκε κατά την ίδρυση της Κωνσταντινούπολης το 330 μ.Χ. και βρισκόταν έξω από τα παλαιά τείχη της πόλης του Βυζαντίου. Σηματοδοτούσε το κέντρο της νέας πόλης επί της Μέσης οδού, η οποία ήταν η κεντρική οδική αρτηρία της πόλης. Η πλατεία ήταν κυκλικού σχήματος και διέθετε δύο μνημειώδεις στήλες στα ανατολικά και δυτικά της, ενώ στο κέντρο της υπήρχε η στήλη του Κωνσταντίνου Α´ τμήματα της οποίας διασώζονται έως σήμερα. Το κτήριο της γερουσίας βρισκόταν στη βόρεια πλευρά, ενώ ο χώρος ήταν διακοσμημένος με πλήθος αρχαίων αγαλμάτων και έργων τέχνης. 
Εκτός ενός περιστατικού το 1150 όπου λόγω έντονων ανέμων έπεσε το άγαλμα του Κωνσταντίνου Α' το οποίο βρισκόταν στην κορυφή της στήλης, ο χώρος παρέμενε χωρίς φθορές έως την Δ´ Σταυροφορία και την άλωση της Κωνσταντινούπολης το 1204 όταν και η πόλη λεηλατήθηκε συνολικά. Ο φόρος του Κωνσταντίνου Α' υπέστη σημαντικές ζημιές από την πυρκαγιά που δημιουργήθηκε από τους σταυροφόρους, ενώ τα αρχαία αγάλματα καταστράφηκαν, με τα ορειχάλκινα να λιώνονται για την εκμετάλλευση των μετάλλων. 

## Παραπομπές


## Εξωτερικοί σύνδεσμοι

* Τρισδιάστατη αναπαράσταση της στήλης και του φόρου του Κωνσταντίνου

Κατηγορία:Πλατείες της Βυζαντινής Κωνσταντινούπολης
Κωνσταντινου
Φόρος του Αρκαδίου

[μικρογραφία|[Στήλη του Αρκαδίου]]
Ο **φόρος του Αρκαδίου** (λατινικά: *Forum Arcadii*), ήταν πλατεία της Κωνσταντινούπολης η οποία κτίστηκε το 403 μ.Χ. από τον αυτοκράτορα Αρκάδιο. Η τοποθεσία του ήταν στον 7ο λόφο της πόλης, τον Ξηρόλοφο, και ήταν η κοντινότερη πλατεία προς τα τείχη της πόλης, στα δυτικά του κέντρου της πόλης και κατά μήκος της Μέσης οδού. 

Στο κέντρο της πλατείας βρισκόταν η στήλη του Αρκαδίου η οποία ήταν διακοσμημένη με πλήθος ανάγλυφων που αναπαριστούσαν τις νίκες του αυτοκράτορα, ενώ στην κορυφή βρισκόταν το ίδιο το άγαλμα του Αρκαδίου. Το άγαλμα καταστράφηκε κατά την διάρκεια σεισμού το 704, ωστόσο η στήλη παρέμεινε ανέπαφη για πάνω από μια χιλιετία έως ότου κατεδαφίστηκε το 1715 καθώς θεωρήθηκε ότι βρισκόταν σε κακή κατάσταση και ήταν ετοιμόρροπη. Το μόνο που απομένει πλέον είναι η κατεστραμμένη βάση και μερικά θραύσματα των ανάγλυφων, και τα αντικείμενα αυτά εκτίθονται στο αρχαιολογικό μουσείο Κωνσταντινούπολης.

Ο χώρος μετατράπηκε σε παζάρι από τους Οθωμανούς με την ονομασία *Αβράτ Παζάρι* (*Παζάρι των γυναικών*).

## Παραπομπές


## Εξωτερικοί σύνδεσμοι
*Brian Croke, 'Count Marcellinus and his Chronicle', 2001

Κατηγορία:Πλατείες της Βυζαντινής Κωνσταντινούπολης
Αρκαδιου
Ελληνική Βιομηχανία Όπλων

Η **Ελληνική Βιομηχανία Όπλων** (ΕΒΟ) υπήρξε ο κύριος κατασκευαστής όπλων στην Ελλάδα. Η δημιουργία της συνδέεται με την επιθυμία των ελληνικών κυβερνήσεων για «πλήρη αυτάρκεια» της Ελλάδας στους τομείς του ατομικού οπλισμού και άλλων όπλων (σε αντίθεση με την εμπειρία του παρελθόντος, όταν οι τοπικοί κατασκευαστές θα μπορούσαν να καλύπτουν μόνο εν μέρει τις ανάγκες των ελληνικών Ενόπλων Δυνάμεων).

## Ιστορία
μικρογραφία|304x304εσ|Το αντιαεροπορικό σύστημα Άρτεμις 30
Μια πρόταση το 1975 από την μεγάλη ελληνική εταιρεία χημικών, την ΧΡΩΠΕΙ του Πειραιά, για την επιλογή των δικών της ανεπτυγμένων τυφεκίων και υποπολυβόλων, απορρίφθηκε μετά από δοκιμές οι οποίες απέδειξαν ότι τα όπλα της δεν ήταν στα επιθυμητά πρότυπα. Αντίστοιχα, το ελληνικό κράτος δεν υποστήριξε την ΠΥΡΚΑΛ, η οποία είχε ήδη παραγάγει το τουφέκι FN FAL με άδεια από την FN Herstal. Στη συνέχεια το ίδιο το κράτος ίδρυσε στο Αίγιο το 1976 την ΕΒΟ, μετά από μια συμφωνία για την παραγωγή αρχικά με άδεια της Heckler & Koch μοντέλων της που εγκρίθηκαν από τον ελληνικό στρατό, αλλά και με σκοπό να σχεδιάσει τα δικά της όπλα. Κατά τη διάρκεια της τελετής ίδρυσής της, ένα ελληνικό πιστόλι του 1820 (που χρησιμοποιήθηκε στην Ελληνική Επανάσταση) τοποθετήθηκε μαζί με το θεμέλιο λίθο για να συμβολίζει τη συνέχιση παραγωγής όπλων σε βιομηχανικό επίπεδο στην Ελλάδα.

Από τότε, η εταιρεία έχει αναπτυχθεί από σημαντικά με εξαγορές και απορροφήσεις άλλων εταιριών, και έχει παραγάγει σε διάφορα εργοστάσια εκατοντάδες χιλιάδες τουφέκια (στρατιωτικής και μη στρατιωτικής χρήσης) και πολυβόλα, καθώς και πιστόλια, όλμους, πυρομαχικά και εκρηκτικά, εκτοξευτήρες ρουκετών, νάρκες, χειροβομβίδες, αντιαεροπορικά όπλα, διάφορους τύπους βομβών, κανόνια, εξοπλισμό νυχτερινής όρασης, μεταλλικά μέρη αεροσκαφών, καθώς και εξειδικευμένα μηχανήματα, εργαλεία, στολές, αλεξίσφαιρα γιλέκα και ενισχυμένα συνθετικά/πλαστικά. Πολλά από τα παραπάνω είναι ανάπτυξης της ίδιας ΕΒΟ (περιλαμβανομένων του αντιαεροπορικού συστήματος Άρτεμις 30 του αντιαρματικού εκτοξευτή Aris IV , τυφέκιο Κυφεύς, τυφέκιο Fairfox 2000, του όλμου E44-E 81 mm – ραβδωτό και κυνηγετικό όπλο πλαγιόκαννο και super boze caliper 12,16 του σχεδιαστή Αθανασίου Καλλιγέρη. Η εταιρεία υπήρξε επίσης ένας μεγάλος και γνωστή εξαγωγέας όπλων. Ωστόσο, η οικονομική της κατάσταση ήταν ασταθής σχεδόν από τα αρχικά της βήματα. Το 2004, συγχωνεύθηκε με την ΠΥΡΚΑΛ, σχηματίζοντας την ΕΑΣ, σε μια προσπάθεια της ελληνικής πολιτείας για τον καλύτερο έλεγχο και τη διαχείριση αυτού του τομέα της αμυντικής βιομηχανίας της χώρας.

## Παραπομπές


## Επιπλέον αναφορές
**Jane's Infantry Weapons* (e.g. 2001-2002 ed.)
*ISBN 978-960-93-4452-4 (eBook)

## Εξωτερικοί σύνδεσμοι
*EAS - Information about EBO 
*EBO (in Greek)
*EAS (in Greek)

Κατηγορία:Βιομηχανία
Κατηγορία:Ελληνικές Ένοπλες Δυνάμεις
Κατηγορία:Όπλα
Κατηγορία:Εταιρείες άμυνας στην Ελλάδα
Συμμετοχή της Ελλάδας στους Βαλκανικούς Αγώνες Κλειστού Στίβου 2016

Η **[[Ελλάδα]]** αγωνίστηκε στους **[[Βαλκανικοί Αγώνες Κλειστού Στίβου 2016|Βαλκανικούς Αγώνες Κλειστού Στίβου 2016]]** στην Κωνσταντινούπολη της Τουρκίας στις 27 Φεβρουαρίου του 2016. Στο Πρωτάθλημα 24 αθλητές, 11 άνδρες και 13 γυναίκες, πήραν μέρος σε 18 αγωνίσματα συνολικά, 9 ανδρών και 18 γυναικών.

Η Ελλάδα συμμετείχε για 21η συνεχόμενη φορά επίσημα και 22 από την δοκιμαστική διοργάνωση το 1991. Η ομάδα κέρδισε 12 μετάλλια, 2 χρυσά, 4 ασημένια και 6 χάλκινα από τα οποία τα 7 ήταν από γυναίκες και τα 5 από άνδρες. Τερμάτισε 5η από τις 16 χώρες στον πίνακα των μεταλλίων κάτω από την Κροατία και κατέλαβε την 3η θέση στο βαθμολογικό πίνακα με 106.5 βαθμούς συνολικά, 50 στους άνδρες και 56.5 στις γυναίκες.

## Μετάλλια
thumb|250px|Ο Δημήτρης Τσιάμης που κέρδισε το χρυσό μετάλλιο στο άλμα εις τριπλούν.

## Αποτελέσματα

### Ανδρών

*Η μορφή της διοργάνωσης έχει σειρές και η τελική κατάταξη διαμορφώνεται από τις καλύτερες επιδόσεις σε αυτές τις σειρές.

### Γυναικών

*Η μορφή της διοργάνωσης έχει σειρές και η τελική κατάταξη διαμορφώνεται από τις καλύτερες επιδόσεις σε αυτές τις σειρές.

## Συμμετέχοντες

## Εξωτερικοί σύνδεσμοι
*Βαλκανικοί Αγώνες Κλειστού Στίβου 2016 - Αποτελέσματα - Μετάλλια - Βαθμολογία - Ανδρών  στο balkan-athletics.eu 
*Βαλκανικοί Αγώνες Κλειστού Στίβου 2016 - Αποτελέσματα - Μετάλλια - Βαθμολογία - Γυναικών  στο balkan-athletics.eu 
*Συμμετέχοντες στους Βαλκανικούς Αγώνες Κλειστού Στίβου 2016 στο segas.gr

Κατηγορία:Βαλκανικοί Αγώνες Κλειστού Στίβου 2016
Κατηγορία:Συμμετοχή της Ελλάδας στους Βαλκανικούς Αγώνες Κλειστού Στίβου
Γιώργος Σταυρακάκης

Ο **Γιώργος Σταυρακάκης** (13 Οκτωβρίου 1954 - 27 Φεβρουαρίου 2015) ήταν Έλληνας σεισμολόγος, που υπηρέτησε ως ευρωβουλευτής με το ΠΑΣΟΚ.

## Βιογραφία
Γεννήθηκε στο χωριό Χριστός της  Ιεράπετρας το 1954 και σπούδασε στο τμήμα Φυσικής του Πανεπιστημίου Αθηνών, από όπου αποφοίτησε το 1978.

Στη συνέχεια έκανε μεταπτυχιακές σπουδές στη γεωφυσική στο Πανεπιστήμιο του Μίνστερ στη Γερμανία (1981) και στην τεχνική σεισμολογία στο Πανεπιστήμιο Τσουκούμπα της  Ιαπωνίας (1985), για να ακολουθήσουν οι διδακτορικές σπουδές στη σεισμολογία στο Πανεπιστήμιο Αθηνών (1986). Εργάστηκε ως σεισμολόγος στον Οργανισμό Αντισεισμικού Σχεδιασμού και Προστασίας (ΟΑΣΠ) από το 1983 και για 4 χρόνια. Διετέλεσε μεταξύ άλλων, αντιπρόεδρος του Δ.Σ. του ΟΑΣΠ (1997-2005) και Διευθυντής του Γεωδυναμικού Ινστιτούτου του Εθνικού Αστεροσκοπείου Αθηνών (1995-2008), στο οποίο νωρίτερα εργάστηκε και ως ερευνητής.

Ασχολήθηκε ενεργά με την πολιτική. Εξελέγη ευρωβουλευτής με το ΠΑΣΟΚ το 2009.

Το 2012 επανεξελέγη  Α' Αντιπρόεδρος της Επιτροπής Περιφερειακής Ανάπτυξης του Ευρωπαϊκού Κοινοβουλίου. 

Πέθανε στην Αθήνα το 2015 σε ηλικία 60 ετών από καρκίνο και κηδεύτηκε την επομένη στο νεκροταφείο των Μελισσίων.

Ήταν παντρεμένος, με 2 γιους.

## Παραπομπές


Κατηγορία:Έλληνες σεισμολόγοι
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 2009-2014
Δάφνη Πατακιά

Η **Δάφνη Ιωακειμίδου-Πατακιά** (Βρυξέλλες, 8 Ιουνίου 1992) είναι Ελληνίδα ηθοποιός.

## Βιογραφικά στοιχεία
Γεννήθηκε στις Βρυξέλλες από Έλληνες γονείς. Μητέρα της είναι η ποιήτρια Μαρία Πατακιά.

Πραγματοποίησε τις σπουδές της στο Εθνικό Θέατρο στην Αθήνα. Έχει πρωταγωνιστήσει στις ταινίες *Interruption* του 
Γιώργου Ζώη, *[[Το ξύπνημα της άνοιξης]]* του Κωνσταντίνου Γιάνναρη και *Meltem* (προβλήθηκε στην Ελλάδα ως «Μελτέμι») του Βασίλη Δογάνη. 

Το 2016 διακρίθηκε στο Διεθνές Φεστιβάλ Κινηματογράφου Βερολίνου ως ένα από τα δέκα ανερχόμενα ταλέντα του διεθνούς κινηματογράφου.

## Παραπομπές


Κατηγορία:Ελληνίδες ηθοποιοί κινηματογράφου
Τζέμινι 8

Το **Τζέμινι 8** (επίσημα *Gemini VIII*) ήταν η έκτη επανδρωμένη διαστημική πτήση του προγράμματος Τζέμινι της NASA.

Το 1966, το κυριότερο μέρος του αμερικανικού διαστημικού προγράμματος καλύφθηκε από την αλυσίδα των αποστολών Τζέμινι. Οι αποστολές αυτές, που ξεκίνησαν το 1964, πραγματοποιήθηκαν στο πλαίσιο των προετοιμασιών για την αποστολή επανδρωμένου διαστημόπλοιου στη Σελήνη. Στις 16 Μαρτίου του 1966, οι αστροναύτες Νηλ Άρμστρονγκ και Ντέιβιντ Σκοτ πραγματοποίησαν την πρώτη επιτυχημένη σύνδεση διαστημοπλοίων στον αέρα. Το διαστημόπλοιο που τους μετέφερε, το Τζέμινι 8, συνδέθηκε με το μη επανδρωμένο Ατζίνα (Agena), που είχε εκτοξευθεί λίγο νωρίτερα. Η σύνδεση των διαστημοπλοίων εν πτήσει ήταν ένας ελιγμός καθοριστικής σημασίας για την προγραμματισμένη μέσα στο 1970 επανδρωμένη πτήση στη Σελήνη (που τελικώς πραγματοποιήθηκε νωρίτερα, τον Ιούλιο του 1969). Ωστόσο, ένα βραχυκύκλωμα προκάλεσε μία εκτός προγράμματος πυροδότηση βοηθητικού πυραύλου του Τζέμινι, με αποτέλεσμα να δημιουργηθούν ανεξέλεγκτοι κλυδωνισμοί, δίνοντας στην πτήση των δύο αστροναυτών χαρακτηριστικά "θρίλερ", καθώς έθεσε σε κίνδυνο τη ζωή τους. Το γεγονός αυτό, τους ανάγκασε να αποκολληθούν πρόωρα από το Ατζίνα και να επιχειρήσουν αναγκαστική εσπευσμένη προσθαλάσσωση. Έτσι, η αποστολή διακόπηκε λόγω περιδίνησης του θαλαμίσκου.

Ευτυχώς, η επιστροφή στη Γη εξελίχθηκε χωρίς προβλήματα και οι δύο αστροναύτες προσθαλασσώθηκαν με ασφάλεια στον Ειρηνικό, στις 19 Μαρτίου, για να περισυλλεγούν από βατραχανθρώπους του αμερικανικού ναυτικού.

Στην αποστολή αυτή, ο Νηλ Άρμστρονγκ επέδειξε τη μεγάλη ικανότητά του να τα βγάζει πέρα σε δύσκολες καταστάσεις, σώζοντας έτσι το σκάφος που τέθηκε ξαφνικά εκτός ελέγχου. Ο Άρμστρονγκ κατάφερε με ψύχραιμους χειρισμούς να αποσυνδέσει το Τζέμινι από το το φορέα Ατζίνα, τη στιγμή που περιστρέφονταν και τα δύο ανεξέλεγκτα. Δέχθηκε κριτική για τις επιλογές του, αλλά ο διευθυντής πτήσεων της NASA, ο εμβληματικός Τζην Κραντς, τον κάλυψε πλήρως λέγοντας πως: «*Το πλήρωμα αντέδρασε όπως το είχαμε εκπαιδεύσει. Αντέδρασε λάθος, διότι το είχαμε εκπαιδεύσει λάθος*». 

Η Αμερικανική Υπηρεσία Πληροφοριών, η CIA έδωσε στο Εθνικό Ίδρυμα Ραδιοφωνίας μία σειρά από φωτογραφίες των αστροναυτών και του διαστημοπλοίου. Έτσι, στις 16 Μαρτίου του 1966, μεταδόθηκε από το ΕΙΡ το πρώτο είδος «ειδήσεων». Η είδηση μεταδόθηκε στις 6 το απόγευμα ως έκτακτο δελτίο ειδήσεων, συνοδευόμενη από οπτικό υλικό των Αμερικανών, με αποτέλεσμα να δημιουργεί την ψευδαίσθηση ζωντανού ρεπορτάζ.

## Παραπομπές


## Εξωτερικοί σύνδεσμοι

*Ορόσημα της εξερεύνησης του Διαστήματος Ριζοσπάστης
*Νιλ Άρμστρονγκ Σαν σήμερα

08
Κατηγορία:Διαστημικές αποστολές το 1966
Τζεμινι 8
Φωτοχρωστική

Στη μοριακή βιολογία με την ονομασία **φωτοχρωστικές** φέρονται οι οργανικές ενώσεις που βρίσκονται στα κύτταρα των φωτοαυτότροφων οργανισμών που διεγείρονται από το φως και, δεσμεύοντας μέρος της ενέργειας της ακτινοβολίας, υφίστανται χημική μετατροπή. Οι φωτοχρωστικές ως βασικοί παράγοντες στην φωτοβιοχημική διεργασία της φωτοσύνθεσης καλούνται επίσης και **φωτοσυνθετικές χρωστικές**.

Στην ιατρική ορολογία, η "φωτοχρωστική" αναφέρεται στις οψίνες, πρωτεΐνες των φωτοϋποδοχέων του αμφιβληστροειδούς.

## Διάκριση φωτοχρωστικών
Οι φωτοχρωστικές, με βάση τη χημική τους σύσταση, διακρίνονται στις ακόλουθες κατηγορίες:
# τις χλωροφύλλες α, β, c, και d, που χημικά ανήκουν στην κατηγορία των πορφυρινών,
# τις βακτηριοχλωροφύλλες α και β, που χημικά ανήκουν στην αυτή κατηγορία των χλωροφυλλών,
# τα καροτενοειδή, (καροτένια και ξανθοφύλλες), που χημικά ανήκουν στα ισοπρενοειδή και  
# τις φυκοβιλίνες, (φυκοερυθροχολίνη και φυκοκυανοχολίνη), που αποτελούν χρωμοφόρα των φωτοσυνθετικών χρωμοπρωτεϊνών.

## Εντοπισμός φωτοχρωστικών
# Η χλωροφύλλη α εντοπίζεται σε όλους τους φωτοαυτότροφους ευκαριωτικούς οργανισμούς.
# Η χλωροφύλλη β εντοπίζεται σε όλους τους παραπάνω εκτός από τα διάτομα, φαιοφύκη και ροδοφύκη.
# Η χλωροφύλλη c εντοπίζεται στα διάτομα, φαιοφύκη και ροδοφύκη.
# Η χλωροφύλλη d εντοπίζεται ομοίως όπου και η χλωροφύλλη c.
# Τα καροτενοειδή εντοπίζονται σε όλους τους φωτοσυνθετικούς οργανισμούς.
# Η φυκοερυθροχολίνη εντοπίζεται μόνο στα ροδοφύκη.
# Η φυκοκυανοχολίνη εντοπίζεται μόνο στα κυανοφύκη. 
# Οι δε βακτηριοφύλλες α και β εντοπίζονται στα φωτοσυνθετικά βακτήρια.
Γενικά στους ευκαριωτικούς αυτότροφους οργανισμούς οι φωτοχρωστικές εντοπίζονται στους φωτοσυνθετικούς κόκκους (grana) των χρωμοπλαστών. Αντίθετα στα φωτοσυνθετικά βακτήρια και τα κυανοφύκη, που στερούνται χρωμοπλαστών, οι φωτοχρωστικές εντοπίζονται σε προεξοχές της πλασματικής μεμβράνης τους.

## Παραπομπές

## Πηγές
* "Λεξικό Βιολογίας Collins", σ. 702 - Εκδόσεις Ι. Φλώρος - Αθήνα.
* Δημ. Παλαφούτας - Αλεξ. Πανταζίδης "*Βιολογία*" Εκδ. Πατάκη Αθήνα 1999, σ.160.

Κατηγορία:Χρωστικές
Κατηγορία:Φωτοσύνθεση
Κατηγορία:Μοριακή βιολογία
Ελληνικά Αμυντικά Συστήματα

Η εταιρεία **Ελληνικά Αμυντικά Συστήματα** (ΕΑΣ) είναι όμιλος εταιρειών που ιδρύθηκε το 2014 με τη συγχώνευση της ΠΥΡΚΑΛ με την ΕΒΟ, που ιδρύθηκε το 1874 η πρώτη και για περισσότερα από 130 χρόνια δραστηριοποιείται στην κατασκευή πυρομαχικών μικρών, μεσαίων και μεγάλων διαμετρημάτων συμβατών με ΝΑΤΟϊκού τύπου οπλικά συστήματα, και της ΕΒΟ, που ιδρύθηκε το 1977 και δραστηριοποιείται στην κατασκευή όπλων φορητού οπλισμού, όλμων, οπλικών συστημάτων, προωθητικών πυρίτιδων και γεμισμάτων, καθώς επίσης και πυρομαχικών μεσαίων και μεγάλων διαμετρημάτων.

Τα ΕΑΣ ανήκουν στον ευρύτερο Δημόσιο Τομέα, με κύριο μέτοχο το Υπουργείο Εθνικής Οικονομίας και Οικονομικών με εποπτεία απ το Υπουργείο Εθνικής Αμύνης. Απασχολούν 2.000 άτομα και αποτελούνται από τον Αμυντικό Τομέα και τον Πολιτικό Τομέα, ενώ ταυτόχρονα διαθέτουν τρεις θυγατρικές εταιρείες. Ο Αμυντικός Τομέας λειτουργεί πέντε σύγχρονα Συγκροτήματα Εργοστασίων:

* Συγκρότημα Εργοστασίων του Υμηττού (Αττική) - έδρα της Εταιρείας: παράγονται πυρομαχικά φορητού  οπλισμού, τα μεταλλικά μέρη των πυρομαχικών μεσαίων και μεγάλων  διαμετρημάτων, καθώς και των κεφαλών μάχης των πυραύλων Stinger και IRIS-T
* Σ.Ε. Αιγίου (Αχαΐα): κατασκευάζονται όπλα φορητού οπλισμού, όλμοι, σωλήνες πυροβόλων, καθώς και παρελκόμενα φορητού οπλισμού
* Σ.Ε. Μάνδρας (Αττική): κατασκευάζονται και συντηρούνται οπλικά συστήματα και προϊόντα αεροπορικού τύπου
* Σ.Ε. Λαυρίου και Ελευσίνας (Αττική) συναρμολογούνται πυραυλικά συστήματα και γομώνονται τα πυρομαχικά μεσαίων και μεγάλων διαμετρημάτων

Ο πολιτικός τομέας λειτουργεί εργοστάσιο στο Λαύριο και δραστηριοποιείται στην παραγωγή εμπορικών εκρηκτικών και φυσιγγίων κυνηγίου, καθώς επίσης και στην κατασκευή ανεμογεννητριών, λεβήτων θέρμανσης και μεταλλικών κατασκευών. Οι θυγατρικές εταιρείες των ΕΑΣ έχουν τις ακόλουθες δραστηριότητες:

* Η Μεταλλουργική Βιομηχανία Ηπείρου Α.Ε. επεξεργάζεται προϊόντα από χαλκό και κράματα χαλκού
* Η Ηλεκτρομηχανική Κύμης κατασκευάζει προϊόντα για ατομική προστασία, όπως Αλεξίσφαιρα Γιλέκα,  Στολές NBC, Αλεξίσφαιρες Ασπίδες και Κράνη 
* Η LT-PYRKAL δραστηριοποιείται στην κατασκευή Κρυστάλλων Laser και εξαρτημάτων για Συστήματα Laser

## Προϊόντα

#### Όπλα

* Ε56 120 χιλιοστών (ολμοβόλο)
* FN Minimi (αγγλ.)
* Τυφέκιο HK G3
* HΚ USP (αγγλ.)
* HΚ MP5 (αγγλ.)
* HΚ 11Α1 (αγγλ.)
* MG 3 machine gun (αγγλ.)

#### Οπλικά συστήματα

* Άρτεμις 30
* Κεφαλή Πυραύλου IRIS-T (αγγλ.)

#### Αναβάθμιση οχημάτων

* BMP-1

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Βιομηχανία
Κατηγορία:Ελληνικές Ένοπλες Δυνάμεις
Κατηγορία:Όπλα
Κατηγορία:Εταιρείες άμυνας στην Ελλάδα
Κατηγορία:Ελληνικά εμπορικά σήματα
Τζέμινι 9Α

Το **Τζέμινι 9Α** (επίσημα *Gemini IX-A*) ήταν μία επανδρωμένη διαστημική πτήση του προγράμματος Τζέμινι της NASA, που πραγματοποιήθηκε το 1966.

Το Τζέμινι 9 εκτοξεύθηκε στις 6 Ιουνίου του 1966 από το Διαστημικό Κέντρο Κένεντι με πλήρωμα τους αστροναύτες Τόμας Στάφορντ και Γιουτζίν Σέρναν. Κατά τη διάρκεια της αποστολής εμφανίστηκαν τεχνικά προβλήματα σχετικά με τη σύνδεση των διαστημοπλοίων, καθώς το Τζέμινι 9 απέτυχε να συνδεθεί με το μη επανδρωμένο ATDA. Τα προβλήματα, πάντως, δεν εμπόδισαν τον Γιουτζίν Σέρναν να κάνει μία δίωρη βόλτα στο διαστημικό κενό. Στη συνέχεια, οι δύο αστροναύτες προσθαλασσώθηκαν με ασφάλεια. 

## Παραπομπές


09Α
Κατηγορία:Διαστημικές αποστολές το 1966
Μπορούμε

Το **«Μπορούμε»** (στα αγγλικά: *"*'Boroume*'"*) είναι μη κερδοσκοπικός οργανισμός που ανέπτυξε ένα καινοτόμο τρόπο διάσωσης και προσφοράς φαγητού.

Στα πλαίσια του προγράμματος «Διάσωση & Προσφορά Τροφίμων», καθημερινά, σώζει φαγητό και τρόφιμα από όλους τους πιθανούς δωρητές και το προσφέρει, μέσω κοινωφελών φορέων, στους ανθρώπους που βρίσκονται σε διατροφική ανασφάλεια. Με αυτόν τον τρόπο μειώνει την περιβαλλοντική επιβάρυνση και παράλληλα στηρίζει επισιτιστικά τις πιο ευαίσθητες κοινωνικά ομάδες.

## Ιστορία
Ιθύνων νους, ήταν η δημοσιογράφος και εκπαιδευτικός, Ξένια Παπασταύρου (ιδρυτικό μέλος), η οποία ξεκίνησε το 2012, μαζί με τους Αλέξανδρο Θεοδωρίδη και την επικοινωνιολόγο Αλέξια Μοάτσου.
## Σκοπός
Ο απώτερος σκοπός του «Μπορούμε», είναι να αλλάξει η νοοτροπία της κοινωνίας μας απέναντι στη σπατάλη των τροφίμων, ώστε η πλειονότητα των ανθρώπων να σκέφτεται πρώτα να προσφέρει αντί να πετάει στα σκουπίδια τα τρόφιμα που περισσεύουν, ακόμη και στη διάσωση και προσφορά της αγροτικής παραγωγής, στη συνεργασία με καταστήματα σούπερ μάρκετ, τα οποία έχουν περισσευούμενα τρόφιμα που δεν μπορούν να πουληθούν.

Επίσης, η προσέγγιση του «Μπορούμε» στο θέμα της σπατάλης τροφίμων είναι ολιστική και έχει σκοπό να αγγίξει κάθε πτυχή του θέματος αναπτύσσοντας ποικίλα προγράμματα όπως:
* το Ενημερωτικό Πρόγραμμα «Καμία Μερίδα Φαγητού Χαμένη», 
* το εκπαιδευτικό πρόγραμμα «Μπορούμε στο Σχολείο», 
* το πρόγραμμα διάσωσης περισσευούμενης αγροτικής παραγωγής «Μπορούμε στο Χωράφι»
* το πρόγραμμα διάσωσης περισσευούμενης παραγωγής στις λαϊκές αγορές «Μπορούμε στη Λαϊκή»
* το πρόγραμμα ενημέρωσης δυνητικών δωρητών «Μπορούμε στη Γειτονιά»
* το πρόγραμμα στήριξης οικογενειών σε διατροφική ανασφάλεια «Είμαστε Οικογένεια»

## Δικτύωση
Το «Μπορούμε», αρχικά επικοινωνεί με κοινωφελείς φορείς, ιδρύματα, συσσίτια, κοινωνικές υπηρεσίες δήμων και καταγράφει τις ανάγκες τους, ενώ συγχρόνως δικτυώνει με ιδιώτες, εταιρείες, εστιατόρια, φούρνους, καταστήματα τροφίμων, ξενοδοχεία κλπ. που έχουν περισσευούμενο φαγητό και το προσφέρει σε αυτούς που έχουν ανάγκη.

Η δικτύωση γίνεται με κριτήριο την πραγματική ανάγκη και τη γεωγραφική εγγύτητα με το φορέα-αποδέκτη. Συντονίζεται η παραλαβή της κάθε προσφοράς από το φορέα-αποδέκτη.

Το «Μπορούμε», δεν αποθηκεύει, δεν παραλαμβάνει και δεν μεταφέρει προσφορές τροφίμων.

Το «Μπορούμε», προσφέρει καθημερινά (κατά μέσο όρο) 15.000 μερίδες φαγητού. Η προσπάθεια της οργάνωσης είναι να σώζει τα τρόφιμα που περισσεύουν και να τα προσφέρει σε ανθρώπους που έχουν ανάγκη. Έως σήμερα, έχει προσφέρει συνολικά 5.500.000 μερίδες φαγητού.
## Εικόνες

Αρχείο:Μπορούμε στο Σχολείο.jpg|«Μπορούμε στο Σχολείο».
Αρχείο:Πρόγραμμα Διάσωσης και Προσφοράς Τροφίμων.JPG|Διάσωση & Προσφορά Τροφίμων.
Αρχείο:Σπατάλη Τροφίμων.jpg|Σπατάλη τροφίμων.
Αρχείο:Μπορούμε στο Σχολείο 1.jpg|Κολάζ σημειώσεων παιδιών σχετικά με τη σπατάλη φαγητού.
Αρχείο:Μπορούμε στο Χωράφι.JPG|«Μπορούμε στο Χωράφι».
Αρχείο:Πρόγραμμα Διάσωσης και Προσφοράς Τροφίμων 1.JPG|Φαγητά που μαγειρεύτηκαν από την ομάδα του Μπορούμε για τη στήριξη αστέγων.


## Παραπομπές


Κατηγορία:Μη κερδοσκοπικοί οργανισμοί
Κατηγορία:Εθελοντικές οργανώσεις
Εμμανουήλ Μαρινάκης

Ο **Εμμανουήλ Μαρινάκης** (1892 - 26 Φεβρουαρίου 1959), του Γεωργίου, ήταν Έλληνας δικηγόρος και πολιτικός.

## Βιογραφία
Σπούδασε νομικά και άσκησε το λειτούργημα του δικηγόρου.

Από τον Σεπτέμβριο του 1926 ως τον Νοέμβριο του 1927 υπηρέτησε ως Νομάρχης Έβρου.

Εξελέγη βουλευτής Ροδόπης  στις εκλογές του 1936 με το Κόμμα Φιλελευθέρων. Στις επόμενες εκλογές του 1946 επανεξελέγη με το Κόμμα Φιλελευθέρων με 3.751 ψήφους. 

Για τελευταία φορά εξελέγη βουλευτής με τον Ελληνικό Συναγερμό το 1952.

Στις 27 Ιανουαρίου 1949 διορίστηκε υπουργός Εμπορικής Ναυτιλίας στην πρώτη κυβέρνηση Σοφούλη. Παρέμεινε στο ίδιο χαρτοφυλάκιο στην δεύτερη κυβέρνηση Σοφούλη και στην κυβέρνηση Διομήδη, ως τις 6 Ιανουαρίου 1950.

Για τελευταία φορά ανέλαβε υπουργός Εμπορικής Ναυτιλίας στην κυβέρνηση Παπάγου, από τις 23 Δεκεμβρίου 1953 ως τις 11 Απριλίου 1954, οπότε παραιτήθηκε. 

Πέθανε στις 26 Φεβρουαρίου 1959 (στις 11 τη νύχτα) και κηδεύτηκε την επομένη στην Αλεξανδρούπολη.

## Παραπομπές


Κατηγορία:Βουλευτές Ροδόπης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Εμπορικής Ναυτιλίας
Κατηγορία:Νομάρχες Έβρου
Άλις Μπρέιντι

Η **Άλις Μπρέιντι** (αγγλ. Alice Brady, γεννημένη *Mary Rose Brady*, 2 Νοεμβρίου 1892 – 28 Οκτωβρίου 1939) ήταν Αμερικανίδα ηθοποιός που ξεκίνησε την καριέρα της στον βουβό κινηματογράφο. Εργαζόταν μέχρι έξι μήνες πριν τον θάνατό της από καρκίνο το 1939. Στα έργα της συμπεριλαμβάνονται το *Ο Άνδρας μου ο Αλήτης (My Man Godfrey)* (1936), όπου έπαιζε τη μητέρα της Κάρολ Λόμπαρντ και στο *Σόδομα και Γόμορρα (In Old Chicago)* (1937) που κέρδισε το Όσκαρ Β´ Γυναικείου Ρόλου.

## Προσωπική ζωή
Η Μπρέιντι ήταν παντρεμένη με τον ηθοποιό Τζέιμς Κρέιν από το 1919 μέχρι το 1922, που πήραν διαζύγιο. Συμπρωταγωνίστησαν σε 3 βουβές ταινίες μαζί: *His Bridal Night* (1919), *Sinners* (1920) και *A Dark Lantern* (1920). Το ζευγάρι είχε ένα παιδί, τον Ντόναλντ Κρέιν. 

## Θάνατος
Απεβίωσε από καρκίνο 28 Οκτωβρίου 1939, πέντε μέρες πριν τα 47α γενέθλιά της.

## Παραπομπές


Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί θεάτρου
Κατηγορία:Βραβευμένες με Όσκαρ Β' Γυναικείου Ρόλου